Bella Vista (Itapúa)

Bella Vista ha’e peteĩ tetãvore’i opytáva tetãvore Itapúa, Paraguái-pe. Opyta táva Paraguaýgui 410 km rupi. Ñaguahẽ ko tetãvore’ípe peteĩ tape rakamby osẽva ruta IV Juan León Mallorquín rupi.

Ha’e colonia alemán rehegua, omohenda va’ekue karai Erdmann Fischer ha José Bohn ary 1918-pe. Ojekuaa avei Bella Vista Alto Paranágua.

Oiko kuri ichugui tetãvore’i upe ary 1959 ramo. 

Hembiasakuke

Umi coloniakuéra alemana Hohenau, Obligado ha Bella Vista peteĩchante oñepyrũ ha imba’apokuéra rupi oñembohéra "Colonias Unidas" (Itapúa). Upe ymave guarema ha’e Hohenau, opytáva 50 km  noreste gotyo Encarnacióngui, oñemoñepyrũ va’ekue ary 1898 rupi, tetã sambyhykuéra ome’ẽrei ramo guarema 30.000 ha yvy oñemohenda hagua upe colonia peteĩha, oñefunda va’ekue mokõi  ary rire, upe ary 1900-pe.

Economía

Yvy neporãva jajuhu rupi ko’árupi, tapichakuéra omba’apo ñemitỹme ha avei vakakuéra ñemoñáme, ha upe oñeñotỹvéva ha’e ka’a ha avei tung. Mymbakuéra rehegua katu oñemoña vaka ha ovecha.

Ko tetãvore’ípe jajuhu heta industria-kuéra ha avei tenda oñemba’apohápe ita ñeguenohẽpe. 
Ysyry Paraná rembe’ýpe jajuhu ko’ã puerto-kuéra:
 Puerto Italia.
 Puerto Santa Clara 
 Puerto Fordi’i

Población

Tapichakuéra Bella Vista-gua py’ỹinte oho tetã ambuekuérape, upeicha rupi ndahetái ko’ápe ojeiko. He’i upe Dirección General Estadística, Encuestas y Censos, ary 1972-pe ko táva oguereko 10.467 tapicha oikovéva ipype, ary 1982-pe 13.249, ary 1992-pe 7.954 tapicha. Ko’ã ramo guarã 10.738 tapichánte ha hetamive kuimba’ekuéra.
Hetave ojeiko okaháre.

Geografía

Opytáva tetãvoreItapúa-pe, Bella Vista rupi heta ñukuéra jajuhu, tapichakuéra oipurúva ñemitỹ vakakuérare ñeñangarekorã.  

Ko tetãvore’i Bella Vista korapy oguahẽ:

Norte gotyo Obligado ha Distrito de Pirapó. 
Sur gotyo opyta tetã Argentina, oñemboja’óva Ysyry Paraná rupi. 
Este gotyo opyta tetãvore’i Pirapó.
Oeste gotyo ojepyso tetãvore’i Obligado.

Comunicaciones

Ñaguahẽ ko tetãvore’ípe tape rakãmby osẽva Ruta VI Juan León Mallorquín-gui.

Tapekuéra oporogueraháva ko’árupi iporã, upéicha rupi coloniaháre kuéra heta tapicha oho ha oúva oguerahava hembipurukuéra jajuhu. 

Heta mbayruguata porã ha tuicháva oporogueraháva opa hendárupi. Oĩ katu oporogueraháva Paraguay peve avei. 

Bella Vista oguereko tape oguejyha avion-kuéra michĩ ha ndatuichaitéiva. Upéicha avei jajuhu telefonokuéra digital, radioemisora ha repetidora-kuéra canal TV rehegua.

Ykuéra rehegua

Ykuéra rehegua tuichavéva ha’e Ysyry Paraná. Ombohykue Bella Vista rembe’y ipukukue javeve ko República de Argentina korapy ha oguereko heta ysyrykuéra osẽva ichugui: Ko’ãva ysyrykuéra ho’a ko Paranáme: Mbororé ha Itá Caguaré, ha oĩve.

Clima

Arahakukue Bella Vista-pe ha’e ko tetãvore Itapúa-peguáicha. 21 ºC rupínte ha ro’yha ára rupi oguejy -4 ºC peve. Ñañemo’aguĩvévo jahávo río Paraná rembe’ýpe ro’yvéntema. Arahakúpe nda’ijyvatetéi arahaku, ohupyty hakuvérõ 38 ºC peve. 

Amakuéra rehegua, peteĩ ary javeve oky 1.700 mm. Javykuéra oky’iveha ha’e jasypokõi ha jasypoapy; okyveha katu ha’e jasypa.

Demografía

Tapichakuéra oikovéva koápe 10.105. Ha ñamañáramo ko’ãvare, jajuhu 78% oñembohógava okaháre. 

Omombe’úva mba’échapa ko’árupi ojeikove:

 Tapichakuéra ndoguerekóiva gueteri 15 ary,  38,2%.
 Mbovýpa kuñakuéra imemby, 2,8 mitã.
 Tapichakuéra nomoñe’ẽkuaáiva haipyre 11,0 %.
 Tapichakuéra omba’apóva sector primario-pe, 46,8 %. 
 Tapichakuéra omba’apóva sector secundario-pe, 21,4%.
 Tapichakuéra omba’apóva sector terciario-pe, 30,4 %.
 Tapichakuéra omba’apóva kokuérupi, 46,4 %.
 Ogakuéra oguerekóva electricidad, 86,1%.
 Ogakuéra ojey’uhápe ypotĩ porã, 23,6%.

Turismo

Ko tetãvore’i Bella Vista tenda iporãva pirakuéra ñeguenohẽrã, ha avei tendakuéra iporã Camping g̃uarã.

Oguereko avei yrembe’y porã ysyry Paraná ári, upéicha avei oñeha’ã hag̃ua umi deportekuéra y rupigua. 
Tendakuéra ojehohápe tembi’u tetã ambuegua je’urã jajuha restaurante "Papillón", opytáva táva Bella Vistápe, km 50 ruta VI «Juan León Mallorquín»ári, ojejapo porãhápe tembi’u alemán.

Bibiografía
 Publicaciones del semanario “Tiempos del mundo”
 Geografía del Paraguay.
 Che Retá Paraguay.
 Datos del la DGEEC.

Enlaces externos

Secretaría Nacional de Turismo. Paraguay

Ñemohenda:Paraguái tava
Ñemohenda:Tetãvore Itapúa